મોબાઇલ કંપનીને એસએમએસનો ચાર્જ ચૂકવ્યા વિના, ઇન્ટરનેટ કનેક્શનની મદદથી ટેક્સ્ટ, ઇમેજ અને વીડિયોની મફત આપલેની સુવિધા આપતી વોટ્સએપની ઇન્સ્ટન્ટ મેસેજિંગ સર્વિસ અત્યાર સુધી ફક્ત સ્માર્ટફોનમાં ચાલતી હતી, તેને પીસી પર ચલાવવાના કેટલાક રસ્તા હતા, પણ તે સીધા નહોતા. હવે કંપનીએ પોતે વોટ્સએપનું વેબ વર્ઝન આપ્યું છે. પીસીમાં https://web.whatsapp.com/ પર જશો એટલે ત્યાં એક ક્યુઆર કોડ જોવા મળશે. સ્માર્ટફોનમાંના તમારા સ્માર્ટફોનમાંના વોટ્સએપ (જો લેટેસ્ટ વર્ઝન હશે તો)ના મેઇન મેનુમાં વેબ વર્ઝનનો વિકલ્પ મળશે, તેને ક્લિક કરી, ફોનના કેમેરાને પીસીના સ્ક્રીન પરના ક્યુઆર કોડ સામે ધરશો એટલે પીસી અને સ્માર્ટફોન કનેક્ટ થઈ જશે!